**ΑΝΑΤΟΜΙΑ ΜΙΑΣ… ΕΚΘΕΣΗΣ**

* **ΠΕΡΙΓΡΑΦΟΝΤΑΣ ΕΝΑ ΓΕΓΟΝΟΣ/ ΣΥΜΒΑΝ/ ΤΕΛΕΤΗ/ ΓΙΟΡΤΗ**

**ΘΕΜΑ ΕΚΘΕΣΗΣ: Τα Καλύτερα Χριστούγεννα που Πέρασα Ποτέ**

**ΕΙΣΑΓΩΓΗ: 1η παράγραφος:** Αναφορά στη μαγεία των Χριστουγέννων και γιατί αποτελούν μια ξεχωριστή γιορτή.Η σημασία τους για τη δημιουργία αξέχαστων αναμνήσεων.Σύντομη αναφορά στο γεγονός ότι τα Χριστούγεννα που θα περιγραφούν είναι τα καλύτερα που έχει ζήσει ο/η συγγραφέας.

**ΚΥΡΙΩΣ ΘΕΜΑ: 2η παράγραφος: Προετοιμασίες και προσμονή.** Περιγραφή του στολισμού του σπιτιού και του δέντρου.Τα συναισθήματα και η ανυπομονησία πριν από τη γιορτή.Οικογενειακές παραδόσεις, όπως το ψήσιμο γλυκών ή η ανταλλαγή δώρων.

**3η παράγραφος: Η μέρα των Χριστουγέννων.** Περιγραφή της ημέρας.Πώς ξεκίνησε (π.χ. άνοιγμα δώρων το πρωί).Γεύμα ή δείπνο με την οικογένεια (περιγραφή του τραπεζιού, των φαγητών, των συνομιλιών).

**4η παράγραφος:** Σημαντική στιγμή που ξεχώρισε. Ένα ιδιαίτερο δώρο, συνάντηση με αγαπημένα πρόσωπα ή κάποιο άλλο γεγονός που έκανε τη μέρα αξέχαστη. Τι έκανε αυτά τα Χριστούγεννα διαφορετικά από άλλες χρονιές.

**ΕΠΙΛΟΓΟΣ: 5η παράγραφος:** Ανακεφαλαίωση των συναισθημάτων που προκάλεσαν αυτά τα Χριστούγεννα.Έμφαση στη σημασία της οικογένειας, της αγάπης και της χαράς κατά τη διάρκεια της γιορτής.Ευχή για εξίσου όμορφα Χριστούγεννα στο μέλλον.

***ΠΡΟΣΟΧΗ!! :***

* Προσέχουμε να **μη χρησιμοποιούμε συνέχεια τις ίδιες λέξεις** και φτιάχνουμε σύντομες προτάσεις με σωστό νόημα.
* Δεν ξεχνάμε να χρησιμοποιούμε **επίθετα, παρομοιώσεις, μεταφορές, διάλογο** για να ομορφαίνουμε και να ζωντανεύουμε τις περιγραφές μας.